Xiaoherui

Keisarinna Xiaoherui (20. marraskuuta 1776 − 23. tammikuuta 1850), mantšulaisesta reunustetun keltaisen lippukunnan Niohuru-klaanista oli Yongyanin, Jiaqing-keisarin puoliso ja toinen keisarinna. Hän oli Qing- dynastian keisarinna vuodesta 1801 keisarin kuolemaan saakka 1820, jolloin hänestä tuli leskikeisarinna Gongci Daoguang-keisarin aikakaudella. Hän oli Qing-dynastian pisimpään palvellut leskikeisarinna. == Elämä == === Perhetausta === Keisarinna Xiaoheruin henkilökohtaista nimeä ei kirjattu historiaan. * Isä: Gūnggala (), toimi työministerinä 1810–1811, sotaministerinä 1811–1812 ja rituaaliministerinä 1804–1810. Hän oli ensimmäisen arvoluokan herttua (一等公) 1812−1813 ** Isänisä: Gongbao () ** Isänäiti: Rouva Nara * Äiti: Rouva Yehe Nara ** Äidinisä: Baiming () * Yksi vanhempi veli ja kaksi nuorempaa veljeä ** Ensimmäinen vanhempi veli: Ningwutai (宁武泰) ** Ensimmäinen nuorempi veli: Heshitai (和 世 泰), palveli työministerinä vuonna 1819 ** Toinen nuorempi veli: Jiluntai (吉伦泰) * Kaksi nuorempaa siskoa ** Ensimmäinen nuorempi sisko: Duan'enin vaimo, ensimmäisen arvoluokan ensisijainen prinsessapuoliso ** Toinen nuorempi sisar === Qianlongin aikakausi === Tuleva keisarinna Xiaoherui syntyi kiinalaisen kuukalenterin kymmenennen kuun kymmenentenä päivänä Qianlongin 41. hallintovuonna, eli 20. marraskuuta 1776. Niohurusta tuli Yongyanin, Qianlongin 15. pojan, toissijainen puoliso 1790. Hän synnytti 2. elokuuta 1793 Yongyanin seitsemännen tyttären, joka kuoli ennenaikaisesti heinäkuussa tai elokuussa 1795, ja 6. elokuuta 1795 Yongyanin kolmannen pojan, Miankain. === Jiaqingin aikakausi === Qianlong luopui valtaistuimestaan 9. helmikuuta 1796 ja Yongyanista tuli Jiaqing-keisari. 12. helmikuuta 1796 Niohuru sai arvonimen "jalosukuinen puoliso". Kun Jiaqingin ensisijainen puoliso, keisarinna Xiaoshurui, kuoli sairauteen 5. maaliskuuta 1797, jalosukuinen puoliso alkoi johtaa keisarillista haaremia koska hän oli korkea-arvoisin keisarin puolisoista, ja hänet ylennettiin "keisarilliseksi jalosukuiseksi puolisoksi". Jiaqing halusi tehdä Niohurusta uuden keisarinnan, mutta hänen täytyisi odottaa kunnes Xiaoshuruin suruaika olisi ohi. Qianlong kuoli 7. helmikuuta 1799, joten ylennys viivästyi 27. toukokuuta 1801 asti. Keisarinna kasvatti Minningin, Jiaqingin toisen pojan, jonka biologinen äiti keisarinna Xiaoshurui oli. Hän huolehti Minningistä ja kohteli häntä hyvin, ja heidän suhteensa oli läheinen ja harmoninen. Weng (1998). 9\. maaliskuuta 1805 keisarinna synnytti keisarin neljännen pojan, Mianxinin. === Daoguangin aikakausi === Jiaqing kuoli 2. syyskuuta 1820, ennen kuin oli nimittänyt kruununprinssiä. Uuden keisarin valinta jätettiin Niohurulle, josta oli tullut leskikeisarinna. Leskikeisarinna nimitti Minningin uudeksi keisariksi. Hän lähetti palvelijansa lähettämään tiedon Minningille, joka oli Chengdessä. Minning kiirehti takaisin Kiellettyyn kaupunkiin, ja hänet nimitettiin Daoguang-keisariksi. Daoguang oli erittäin mielissään leskikeisarinnan valinnasta, ja sanoi että hän oli avarakatseinen koska ei väärinkäyttänyt valtaansa ja nimittänyt yhtä pojistaan keisariksi. Keisari myönsi hänelle arvonimen "leskikeisarinna Gongci". Leskikeisarinna muutti Kielletyn kaupungin Shoukang-palatsiin, joka oli perinteisesti keisarin äidin asuinpaikka. Leskikeisarinna Gongci kuoli 23. tammikuuta 1850. Hän sai postuumisti arvonimen "keisarinna Xiaoherui", ja hänet siirrettiin erilliseen hautaan läntisten Qing-hautojen Chang-mausoleumin lähelle. == Arvonimet == * Qianlongin hallituskaudella (1735–1796): ** Rouva Niohuru (20. marraskuuta 1776 alkaen) ** Toissijainen puoliso (; vuodesta 1790) * Jiaqingin hallituskaudella (1796–1820): ** Jalosukuinen puoliso (; 12. helmikuuta 1796 alkaen 嘉慶元年 正月 四日 ), kolmannen arvoluokan puoliso ** Keisarillinen jalosukuinen puoliso (; 14. kesäkuuta 1797 alkaen 嘉慶二年 五月 二十日 ), toisen arvoluokan puoliso ** Keisarinna (; 27. toukokuuta 1801 alkaen 嘉慶六年 四月 十五日 ) * Daoguangin hallituskaudella (1820–1850) : ** Leskikeisarinna Gongci (; 2. syyskuuta 1820 alkaen嘉慶二十五年 七月 二十五日 ) ** Keisarinna Xiaoherui (; 12. huhtikuuta 1850 alkaen 道光三十年 三月 一日 ) == Lapset == * Toissijaisena puolisona: ** Jiaqingin seitsemäs tytär (2. elokuuta 1793 − heinä- tai elokuu 1795) ** Miankai (; 6. elokuuta 1795 − 18. tammikuuta 1838) Jiaqingin kolmas poika, sai arvonimen toisen arvoluokan prinssi Dun vuonna 1819, ylennetty ensimmäisen arvoluokan prinssi Duniksi 1821. Sai postuumisti arvonimen ensimmäisen arvoluokan prinssi Dunke. * Keisarinnana: ** Mianxin (; 9. maaliskuuta 1805 − 27. syyskuuta 1828) Jiaqingin neljäs poika, sai arvonimen ensimmäisen arvoluokan prinssi Rui vuonna 1819. Sai postuumisti arvonimen ensimmäisen arvoluokan prinssi Ruihuai. == Lähteet == * * * * * * * === Viitteet === Luokka:Kiinan keisarinnat Luokka:Vuonna 1776 syntyneet Luokka:Vuonna 1850 kuolleet